Евтим Евтимов
Отговор

chitanka.info

Много песни

гориш за жена,

много думи

гориш за жена,

много нощи

гориш за жена,

много огън

гориш за една,

много път,

много сън,

много зов.

За какво ти е?

Ще се убиеш.

За едничкото зрънце любов,

неоткрито от друг,

да открия.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.